Агенцията.
 Член 2
 Данни, които трябва да се докладват на Агенцията, за употребата на антимикробни лекарствени продукти при животни
 1. Държавите членки докладват на Агенцията данните за употребата на ветеринарни антимикробни лекарствени продукти чрез уеб интерфейса, посочен в член 10 от Делегиран регламент (ЕС) 2021/578, като използват формата, определен в приложение II.
 2. Агенцията включва формата на данните, посочен в параграф 1, в протоколите и образците, които предоставя на държавите членки, както е предвидено в член 8 от Делегиран регламент (ЕС) 2021/578. Терминологията, използвана в протоколите и образците за докладване на Агенцията, се основава – доколкото е възможно – на контролирани термини, определени в съществуващите терминологични каталози, поддържани от Агенцията.
 Член 3
 Информация, която трябва да се предоставя от Агенцията за целите на изчисляването и валидирането
 При предоставянето на информацията, необходима за изчисляване на обема на продажбите и на употребата на антимикробни средства и за валидиране на данните, Агенцията използва променливите, посочени в приложение III.
 Член 4
 Данни за популациите от животни
 1. В определените от Агенцията или докладваните от държавите членки данни относно съответните популации от животни, както е посочено в член 16, параграф 5 от Делегиран регламент (ЕС) 2021/578, се вземат предвид видовете животни, категории и етапи, изброени в член 15 от Делегиран регламент (ЕС) 2021/578, в съответствие със следния формат:
 а)
 за сухоземни животни: броя на животните на година (живи животни или заклани животни, в зависимост от съответните видове животни или категории, както е посочено в протоколите и образците за докладване на данни на Агенцията);
 б)
 за риба от рибовъдни стопанства: произведената биомаса на година (живо тегло при клане).
 2. При идентифицирането или докладването на данните за съответните популации от животни Агенцията или държавите членки – както е посочено в член 16, параграф 5 от Делегиран регламент (ЕС) 2021/578 – когато е целесъобразно, вземат предвид броя на животните за съответните видове животни, категории и етапи, въведени от други държави членки и изпратени на други държави членки за угояване или клане, в съответствие с протоколите и образците на Агенцията, посочени в член 8 от Делегиран регламент (ЕС) 2021/578.
 3. Когато държавите членки докладват данните за съответните популации от животни на тяхна територия, те представят на Агенцията подробно описание на методиките, използвани за генерирането на съответните данни за популациите от животни.
 Член 5
 Корекции на данните за популациите от животни за целите на анализа
 1. Агенцията коригира данните за съответните популации от животни, посочени в член 4, в съответствие с т.нар. знаменатели, които се изчисляват въз основа на комбинация от броя на закланите животни и броя на живите животни, налични в дадена държава членка през периода на събиране на данни, умножен по стандартизираните тегла на животните.
 2. В зависимост от съответните данни най-подходящият за използване знаменател се указва в протоколите и образците на Агенцията, посочени в член 8 от Делегиран регламент (ЕС) 2021/578.
 3. Източниците на данните и методиката за изчисляване от Агенцията на различните знаменатели се указват в протоколите и образците на Агенцията, посочени в член 8 от Делегиран регламент (ЕС) 2021/578.
 Член 6
 Настоящият регламент влиза в